Der er et par tal, der er værd at holde øje med forud for aftenens kamp i Aalborg klokken 18. Det ene er 398 - det antal kampe Rasmus Würtz så vil nå op på at have spillet i Superligaen og dermed en ny rekord til den nordjyske anfører. Det andet er otte. Den stilling, AaB indtager i tabellen, og som en sejr over FC Nordsjælland kunne pynte gevaldigt på efter tre nederlag på stribe og en lille rutsjetur nedad. Lige nu ligger AaB á point med AC Horsens, men tre point vil kunne sende de bolsjestribede to pladser op. Ifølge klubben selv, var indsatserne mod FC Midtjylland og SønderjyskE i de to seneste kampe nok til at fortjene en sejr - men marginalerne er ikke på AaB's side i disse dage. Både hold og trænere har forud for aftenens kamp erkendt, at pointhøsten på det seneste ikke har været tilfredsstillende. Det skal aftenens trup forsøge at ændre på. Ny i truppen er U19-landsholsspilleren Marco Ramsing. Edison Flores, Thomas Enevoldsen og Sebastian Grønning er stadig ude med skader.

Referat:
Fredag aften kan byde på både kamprekord og forhåbentlig en tiltrængt sejr til AaB, når FC Nordsjælland gæster Energi Nord Arena.